text: EU-gæster til film-premiere
  20 april 2012 kl. 13.41
  Gæsterne fra EU kom til filmpremiere i Sønderborg. I Alsion så de en film på fire minutter, hvor to unge svarer på spørgsmålet: Hvorfor Sønderborg?
  De to unge, Kim Groth og Fynn Laue, vil med filmen vise, at man ikke behøver at bo i en storby for at opleve livskvalitet. Tværtimod.
  De to unge har sat fokus på livet i byen - og på kvaliteterne i Countryside Metropolis. 
  - Vi er begge opvokset i Sønderborg Kommune og har lavet film sammen siden 8. klasse, fortæller de. Vi startede med at lave små film i vores fritid, og har siden optaget koncerter og teaterstykker og gik senere i gang med små kortfilmsproduktioner og reklamefilm. Efter vi lavede en kort film for vores gamle gymnasium, Alssundgymnasiet, fik vi en henvendelse om at lave filmen om Sønderborg.
  De to har også dannet et nyt lokalt filmselskab.
  
  Se filmen på YouTube
  Filmen er lagt ud på YouTube. De kan se filmen her.
  